Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: Válaszában a belügyminiszter a megismételt ajánlást elfogadta és igéretet tett az 1993. évi LXXXVI. törvény 64. §-ának
Paragraph Index: 345

2. § (2) bekezdése szerinti jogállam, illetve az ebből eredő jogbiztonsághoz való joggal összefüggésben okoz alkotmányos visszásságot. A feltárt visszásságok megszüntetésére az országgyűlési biztos ajánlást tett a belügyminiszternek. Ajánlásában olyan jogszabály megalkotását kezdeményezte, amely meghatározza az ideiglenes szálláshely létesítését — különös figyelemmel az egy főre jutó alapterület, illetve légköbméter nagyságára — továbbá a közösségi szállásokról ismeretlen helyre távozott külföldi állampolgárok által hátrahagyott értékek kezelését szabályozza. Az országgyűlési biztos ajánlást tett a belügyminiszternek a Határőrség közösségi szállásain szolgálatot teljesítő munkatársak veszélyességi pótlékának megállapítására. Ajánlást tett az országgyűlési biztos a Határőrség országos parancsnokának, amelyben kezdeményezte, hogy 30 napon belül — a Győri Határőr Igazgatóság területén üresen álló épületek nyújtotta lehetőségek vizsgálatát követően — intézkedjen a Közösségi Szállás lakóinak nemek szerinti, illetve a fiatalkorúaknak a felnőttkorúaktól történő elkülönítéséről, a tbc megbetegedésben szenvedő libériai állampolgár karitatív szervezetnél történő elhelyezéséről, a Közösségi Szállás valamennyi lakója számára személyes tárgyainak őrzésére alkalmas zárható szekrény, illetve önálló fekhely biztosításáról, ruhaszárító állványok, illetve gyermekek kulturált foglalkoztatására alkalmas eszközök beszerzéséről, a Közösségi Szálláson szolgálatban lévő őrszemélyzet létszámának bővítéséről és oly módon történő elhelyezéséről, hogy annak szolgálatban lévő tagjai — a rendfenntartás hatékonyságának biztosítása céljából — a külföldi állampolgároktól túlnyomó többségétől legalább hallótávolságra legyenek. A belügyminiszter 1998. november 2-án kelt levelében az állampolgári jogok országgyűlési biztosának a közösségi szállások létesítésének feltételeit meghatározó jogszabály kiadására és a hátrahagyott értékek kezelésére vonatkozó szabályok megalkotását kezdeményező ajánlását elfogadta. A belügyminiszter tájékoztatta az állampolgári jogok országgyűlési biztosát arról, hogy a szervezett bűnözés elleni harcról szóló

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes